open-index/open-wikipedia-markdown huggingface dataset:
אריאנה הפינגטון

**אריאנה הפינגטון** (באנגלית: **Arianna Huffington**, נולדה כ**אריאנה סטסינופולוס**: **Arianna Stassinopoulos**; ביוונית: **Αριάννα Στασινοπούλου**; נולדה ב-15 ביולי 1950) היא סופרת ובעלת טור יוונייה-אמריקאית. היא ידועה במיוחד בשל היותה מייסדת-שותפה של אתר החדשות והבלוגים הפופולרי "הפינגטון פוסט", בשנת 2005, יחד עם ג'ונה פרטי ואנדרו ברייטברט.

היא הייתה נשואה לחבר הקונגרס הרפובליקני מייקל הפינגטון, ואימצה דעות פוליטיות ליברליות יותר בשלהי שנות התשעים.

ב-2003 היא רצה כמתמודדת עצמאית לתפקיד מושלת קליפורניה.

ב-2009 דורגה הפינגטון במקום ה-12 ברשימת הנשים המשפיעות ביותר בתעשיית התקשורת שפרסם לראשונה המגזין "פורבס".
היא גם העפילה למקום ה-42 ברשימת מאה אנשי התקשורת המובילים של "הגארדיאן".

ב-7 בפברואר 2011 הכריזה חברת אמריקה און ליין (AOL) על רכישת האתר הפינגטון פוסט תמורת סכום של 315 מיליון דולר ועל הפיכתה של הפינגטון לנשיאת ועורכת בפועל של קבוצת התקשורת הפינגטון פוסט (The Huffington Post Media Group) שכוללת את Engadget, TechCrunch , Moviefone, MapQuest, Black Voices, PopEater.com , AOL Music, AOL Latino, AutoBlog, Patch Media ו-StyleList.

## קישורים חיצוניים

* 

* 
* ארכיון מאמרים בהפינגטון פוסט
* ארכיון מאמרים בAlterNet
* 
* הופעה ברשת הטלוויזיה הציבורית C-SPAN
* אריאנה הפינגטון בתוכנית הראיונות של צ'רלי רוז
* כתבות על אריאנה הפינגטון באתר הגארדיאן
* כתבות על אריאנה הפינגטון באתר הניו יורק טיימס
* עבודות של אריאנה הפינגטון או עליה בספריות (לפי אתר WorldCat)
* 
* [רעיון עם [דייוויד ויינברגר]]

## הערות שוליים

קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:פעילות פוליטיות אמריקאיות
קטגוריה:אמריקאיות ממוצא יווני
קטגוריה:אמריקאים ממוצא יווני
קטגוריה:סופרות אמריקאיות
קטגוריה:סופרים אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:בעלות טור אמריקאיות
קטגוריה:מהגרים מיוון לארצות הברית
קטגוריה:יוונים שהופיעו ברשימת טיים 100
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
קן ברנס

**קנת לורן "קן" ברנס** (באנגלית: **Kenneth Lauren "Ken" Burns**; נולד ב-29 ביולי 1953) הוא במאי סרטים תיעודיים אמריקאי. היה מועמד פעמיים לאוסקר וזכה בשבעה פרסי אמי. זוכה הרצאת ג'פרסון ל-2016.

## קורות חיים
נולד בברוקלין, ניו יורק בשנת 1953. אביו, רוברט היה פרופסור לאנתרופולוגיה. לברנס יש קשר משפחתי אל המשורר הסקוטי רוברט ברנס. משפחתו האקדמאית עברה מקומות מגורים רבים במהלך צעירותו של ברנס. בשנת 1971 סיים את התיכון ולמד לתואר ראשון במכללת המפשייר במסצ'וסטס, שם למד צילום אצל ג'רום ליבלינג (Jerome Liebling) ואיליין מייס (Elaine Mayes).

סדרת טלוויזיה שלו "מלחמת האזרחים" (9 פרקים, 1990) זכתה בפרסים רבים. בשנת 2001 הוא ביים סרט תיעודי על מארק טוויין תוך שילוב מוזיקה אותנטית בביצוע של "2nd South Carolina String Band". 

סרטו "המלחמה" משנת 2007, מתאר את מלחמת העולם השנייה מנקודת מבטם של גברים ונשים מרחבי ארצות הברית ואורכו כ-15 שעות.

הוא תומך ותיק במפלגה הדמוקרטית בארצות הברית, ואף נוהג לתרום לה כספים.

## פילמוגרפיה
* Brooklyn Bridge (1981)
* The Shakers: Hands to Work, Hearts to God (1984)
* The Statue of Liberty (1985)
* Huey Long (1985)
* The Congress (1988)
* Thomas Hart Benton (1988)
* The Civil War (1990)
* Empire of the Air: The Men Who Made Radio (1991)
* Baseball (1994), updated with the 10th Inning (2010)
* Thomas Jefferson (1997)
* Lewis & Clark: The Journey of the Corps of Discovery (1997)
* Frank Lloyd Wright (1998)
* Not For Ourselves Alone: Elizabeth Cady Stanton and Susan B. Anthony (1999)
* Jazz (2001)
* Mark Twain (2001)
* Horatio's Drive: America's First Road Trip (2003)
* Unforgivable Blackness: The Rise and Fall of Jack Johnson (2005)
* The War (2007)
* The National Parks: America's Best Idea (2009)
* Prohibition (2011)
* The Dust Bowl (2012)
* The Central Park Five (2013)
* The Roosevelts (2013)
* The Vietnam War (2016)
* (2018) The Mayo Clinic: Faith – Hope – Science
* (2019) Country Music
* (2021) Hemingway
* (2021) Muhammad Ali
* (2022) Benjamin Franklin
* (2022) The U.S. and the Holocaust


## קישורים חיצוניים

* האתר של חברת ההפקה של ברנס
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:במאי סרטים תיעודיים אמריקאים
קטגוריה:בוגרי מכללת המפשייר
קטגוריה:זוכי פרס גראמי
קטגוריה:זוכי מדליית מדעי הרוח
קטגוריה:זוכי הרצאת ג'פרסון
קטגוריה:זוכי פרס אמי הבין-לאומי: סרט טלוויזיה או מיני-סדרה
קטגוריה:אמריקאים שנולדו ב-1953
יאן ניקלאס

**יאן ניקלאס** (בגרמנית: ** Jan Niklas**; נולד ב-15 באוקטובר 1947 במינכן) הוא שחקן קולנוע גרמני, שזכה בפרס גלובוס הזהב לשחקן המשנה הטוב ביותר ב-1986 על תפקידו בסרט "אנסטסיה: המסתורין של אנה".

## ביוגרפיה
ניקלאס נולד וגדל במינכן, הוא החל ללמוד משחק בלונדון ולאחר מכן במינכן. התחיל את הקריירה בטלוויזיה המקומית ובהפקות אמריקאיות קטנות כדוגמת מותחן הפשע "הנוסחא", "21 שעות במינכן" (המבוסס על טבח הספורטאים באולימפיאדת מינכן) ו"קולונל רדל" של אישטוואן סאבו, הסרט בו פרץ לתודעה.

שנת 1986 הייתה המשמעותית בקריירה של ניקלאס שזכה בפרס גלובוס הזהב לשחקן המשנה הטוב ביותר במיני סדרה/סרט טלוויזיה על הופעתו בהפקה "אנסטסיה: המסתורין של אנה" בתור הנסיך אריך. באותו הטקס היה מועמד גם בקטגוריית השחקן הראשי הטוב ביותר על תפקידו בתור הדמות הצעירה של שליט רוסיה פיוטר הגדול במיני סדרה הביוגרפית המבוססת על חייו.

שיחק לאחר מכן לצד כוכבי הקולנוע מריל סטריפ, אנטוניו בנדרס ווינונה ריידר בדרמה הספרותית "בית הרוחות" וגילם את דמותו של רופא השיניים היהודי-גרמני פריץ פפר ידיד משפחת פרנק בדרמה הביוגרפית "אנה פרנק: הסיפור במלואו".

## קישורים חיצוניים
* 

קטגוריה:שחקני קולנוע וטלוויזיה גרמנים
קטגוריה:זוכי פרס גלובוס הזהב: טלוויזיה: שחקן משנה
קטגוריה:גרמנים שנולדו ב-1947
הפדרציה הבין-לאומית של המודדים

**הפדרציה הבין-לאומית של המודדים** (באנגלית: **The** **International Federation of Surveyors**; מקובל בקיצור **FIG**, ראשי תיבות בצרפתית: **Fèdèration Internationale des Gèometres**) הוא ארגון בין-לאומי המייצג את האינטרסים של המודדים ברחבי העולם. הארגון הוא פדרציה של ארגוני מודדים ברחבי העולם המכסה את כל קשת התחומים המקצועיים בתוך קהילת המודדים הבין-לאומית. הוא מספק פורום בין-לאומי לדיון ופיתוח במטרה לקדם אימון מקצועי בסטנדרטים. הפדרציה נוסדה בפריז בשנת 1878 ונודעה בשם: "Fèdèration Internationale des Gèometres" והפך לאחר מכן הוכרז לכדי הפדרציה הבין-לאומית של המודדים. זהו ארגון לא ממשלתי המייצג מעל 115 (נכון לשנת 2019) מדינות ברחבי העולם ומטרתו היא להבטיח את תניהם של המודדים ולספק את כל צורכיהם של עובדי מקצוע המדידות. 

בישראל פועלת לשכת המודדים המוסמכים בישראל החברה הרשמית בפדרציה הבין-לאומית של המודדים, הפועלת גם בשיתוף פעולה עם המרכז למיפוי ישראל של משרד השיכון ועם משרד הפנים.

## קישורים חיצוניים
* 

קטגוריה:תכנון עירוני
קטגוריה:גאוגרפיה עירונית
קטגוריה:ארגונים בין-לאומיים
קטגוריה:מוסדות מדעיים בין-לאומיים
לשכת המודדים המוסמכים בישראל

**לשכת המודדים המוסמכים בישראל** הוא ארגון המייצג את כל עובדי מקצועות המודדים בישראל. תפקידה של הלשכה הוא לארגן את המודדים המוסמכים ולייצגם, לקדם את מעמדם המקצועי של חברי הלשכה וגם לשמור על ענייני מקצוע המדידה ועל רמת מוסר המודדים ולהגן על החופש המקצועי והזכויות של חברי הלשכה. בנוסף מוציאה הלשכה ידיעון חודשי וגם מגזין חודשי בשם: "עתמודד". הלשכה מארגנת גם כנסים בינלאומיים וחברה רשמית בארגון הפדרציה הבינלאומית של המודדים. בנוסף הלשכה עובדת בשיתוף פעולה עם המרכז למיפוי ישראל של משרד השיכון ובשיתוף עם משרד הפנים לצורך מדידות של מפות ושל מערכות מידע גאוגרפי. הלשכה אחראית גם על מתן רישיונות לסטודנטים המסיימים את לימודיהם במקצועות: ה"**גיאו אינפורמציה**" ו"הנדסת מיפוי" לצורך קבלת תואר "**מודד מוסמך**" הניתן בחסות משרד החינוך.

ראשיתו של הלשכה בוועדה מייעצת ליד מחלקת המדידות שהוקמה בשנת 1953. 

לימודים לתואר מודד מוסמך התקיימו בישראל בבית הספר הגבוה למדידות בחולון, שנפתח בשנת 1952. הלימודים בבית הספר נמשכו שנתיים. בשנת 1963 הורחבו הלימודים לשלוש שנים כדי להתאימם לרמה אקדמאית, אך התלמידים לא קבלו תואר אקדמי. בשנת 1966 עבר בית הספר למבנה חדש בתל גיבורים. בשנת 1967 החלו התלמידים בפעולות מחאה בדרישה לקבל תואר אקדמי על לימודיהם. בתחילה דובר על כך שבית הספר יפעל תחת חסות הטכניון, אולם אפשרות זאת נפסלה לאחר שהטכניון החליט לקיים בעצמו לימודים גיאודזיים בפקולטה להנדסה אזרחית. הצעה לאפשר לבית הספר להעניק תארים לא נתקבלה. לבסוף הוחלט להעביר את הלימודים לאוניברסיטת תל אביב ולסגור את בית הספר בחולון.

## ראו גם
* האגודה הבינלאומית לגאודזיה

## קישורים חיצוניים

*

## הערות שוליים

קטגוריה:גאוגרפיה
קטגוריה:מדידה
מודדים המוסמכים
האוסף השני

**האוסף השני** הוא שמו של אלבום אוסף של להקת הפופ רוק הישראלית משינה, הכולל שירים מארבעת אלבומיה הראשונים. האלבום יצא ב-1995 על ידי חברת התקליטים אן אם סי בהפקת זאב אולמן.

בניגוד לאלבום האוסף הראשון של הלהקה "גבירותי ורבותי: משינה", כל השירים באלבום האוסף השני נכללו באלבומי העבר של הלהקה. עטיפת האלבום זהה לעטיפה של האלבום "גבירותי ורבותי: משינה" מצילומו של ברי פרידלנדר, אך בצבעים הופכיים.

## שירי האלבום
הפקה מוזיקלית וכלל העיבודים מאת חברי "משינה" וראובן שפירא.
# **אבל אין** (2:51) (שלומי ברכה)
#: במקור מתוך האלבום "משינה".
# **[[אחכה לך בשדות]]** (3:52) (שלומי ברכה/יובל בנאי)
#: במקור מתוך האלבום "העמותה לחקר התמותה".
# **המשפט** (2:32) (שלומי ברכה/יובל בנאי)
#: במקור מתוך האלבום "העמותה לחקר התמותה".
# **אניגודין** (2:06) (שלומי ברכה/יובל בנאי)
#: במקור מתוך האלבום "משינה".
# **מדברים עלייך** (3:53) (שלומי ברכה/יובל בנאי)
#: במקור מתוך האלבום "משינה 2".
# **[[אז למה לי פוליטיקה עכשיו]]** (4:07) (שלומי ברכה)
#: במקור מתוך האלבום "העמותה לחקר התמותה".
# **שלמונזה** (4:45) (יובל בנאי)
#: במקור מתוך האלבום "משינה 3".
# **מעגל נפתח** (2:57) (איגי דיין/אבנר חודורוב)
#: במקור מתוך האלבום "משינה 3".
# **עתיד מתוק** (3:43) (שלומי ברכה/יובל בנאי)
#: במקור מתוך האלבום "משינה".
# **הספסל ההוא מול האגם** (4:09) (שלומי ברכה)
#: במקור מתוך האלבום "העמותה לחקר התמותה".
# **[[הכוכבים דולקים על אש קטנה]]** (3:25) (שלומי ברכה)
#: במקור מתוך האלבום "העמותה לחקר התמותה".
# **דוקטור קליני** (3:08) (שלומי ברכה)
#: במקור מתוך האלבום "משינה 3".
# **כי לא בא לה** (3:56) (שלומי ברכה)
#: במקור מתוך האלבום "משינה".
# **מכונית** (3:03) (שלומי ברכה)
#: במקור מתוך האלבום "העמותה לחקר התמותה".
# **בואי וניפול** (4:34) (שלומי ברכה/יובל בנאי)
#: במקור מתוך האלבום "העמותה לחקר התמותה".
# **סר חינה** (1:17) (שלומי ברכה)
#: במקור מתוך האלבום "משינה 3".
# **הוי סלסלאת** (2:41) (שלומי ברכה)
#: במקור מתוך האלבום "משינה 2".

## משתתפי האלבום
*יובל בנאי - שירה
*שלומי ברכה - גיטרות
*אבנר חודורוב - קלידים וסקסופון
*מייקל בנסון - גיטרה בס
*איגי דיין - תופים וכלי הקשה

## קישורים חיצוניים

קטגוריה:אלבומי משינה
קטגוריה:אלבומי חברת NMC יונייטד אנטרטיינמנט
1925 בארץ ישראל

להלן אירועים בולטים שהתרחשו במהלך שנת 1925 בארץ ישראל תחת שלטון המנדט הבריטי.

## הנהגה
**שלטון המנדט**
* הנציב העליון - סר הרברט לואי סמואל עד 30 ביוני, הרברט פלומר

**הנהגת היישוב**

## אירועים בולטים

* 6 בפברואר – טקס חנוכת הטכניון 
* 1 באפריל – טקס חנוכת האוניברסיטה העברית מתקיים בהר הצופים במעמד הלורד בלפור, חיים ויצמן, הרב קוק, הרברט סמואל (נציב המנדט הבריטי) וחיים נחמן ביאליק 
* 1 ביוני – העיתון "דבר" רואה אור לראשונה 
* 2 ביוני – נפתח "בית הנכות הלאומי בצלאל" בירושלים בהנהלתם של בוריס שץ ומרדכי נרקיס
* 30 ביוני – הרברט פלומר הופך לנציב העליון.

### התיישבות
* 1 במאי – נוסד קיבוץ גבעת השלושה.
* נוסדה המושבה רמתיים, אשר בשנת 1964 אוחדה עם שלושה יישובים חקלאיים נוספים ליצירת היישוב ולימים העיר הוד השרון. (תאריך מדויק לא ידוע)
* נוסד כפר עטא, לימים העיר קריית אתא.

File:Founding of the Hebrew University.jpg|1 באפריל: טקס חנוכת האוניברסיטה העברית מתקיים בהר הצופים.
File:Gen sir herbert plumer.jpg|30 ביוני: הרברט פלומר הופך לנציב העליון.


## נולדו

* 6 בינואר – עוזי נרקיס, אלוף פיקוד המרכז בעת מלחמת ששת הימים (נפטר ב-1997) 
* 10 במרץ – מרדכי אלקחי, איש אצ"ל, מעולי הגרדום (הוצא להורג 1947) 
* 14 במאי – יובל נאמן, פיזיקאי ופוליטיקאי ישראלי, כיהן כשר בממשלת ישראל (נפטר ב-2006) 
* 24 באוגוסט – חיים יעקב גולדוויכט, מייסד וראש הישיבה הראשון של ישיבת כרם ביבנה (נפטר ב-1995) 
* 24 באוגוסט – צפייה גורן, אשת חינוך ונשיאת אמונה - תנועת האשה הדתית לאומית (נפטרה ב-2008) 
* 2 בנובמבר – אריה נחמקין, חבר הכנסת מטעם המערך ושר החקלאות  (נפטר ב-2021) 
* 1 בדצמבר – דב לוין, שופט בית המשפט העליון (נפטר ב-2001) 
* 4 בדצמבר – שמואל רוזן, חידונאי ישראלי (נפטר ב-2015) 
* 24 בדצמבר – יפה ירקוני, זמרת ישראלית (נפטרה ב-2012)
* 25 בדצמבר – גאולה כהן, אשת לח"י וחברת הכנסת מטעם התחיה (נפטרה ב-2019) 

## נפטרו

**([[:קטגוריה:ארץ-ישראלים שנפטרו ב-1925]])**
[שמאל|ממוזער|120px|[חנינא קרצ'בסקי]]
* 20 בדצמבר – חנינא קרצ'בסקי, מחלוצי הזמר העברי בארץ ישראל (נולד ב-1877)

קטגוריה:שנים בארץ ישראל
ארץ ישראל
1924 בארץ ישראל

להלן אירועים בולטים שהתרחשו במהלך שנת 1924 בארץ ישראל תחת שלטון המנדט הבריטי.

## הנהגה
**שלטון המנדט**
* הנציב העליון – סר הרברט לואי סמואל

**הנהגת היישוב**

## אירועים בולטים

* 24 באפריל – מוקמת קבוצת הכדורגל "הפועל חיפה", קבוצת הכדורגל הראשונה להשתייך לאגודת "הפועל" 
* 17 באוקטובר – נוסדת תנועת הנוער העובד על ידי בני נוער עובדים שהתאגדו על מנת להגן על עבודתם וזכויותיהם. שם התנועה שונה בשנת 1959 ל"הנוער העובד והלומד".
* 14 בדצמבר – השיעורים הראשונים מתקיימים בטכניון

### התיישבות
* 13 בדצמבר – ייסוד המושבה הרצליה 
* נוסד המושב מגדיאל, אשר בשנת 1964 אוחדה עם שלושה יישובים חקלאיים נוספים ליצירת היישוב ולימים העיר הוד השרון. (תאריך מדויק לא ידוע)
* נוסד היישוב החקלאי בני ברק (תאריך מדויק לא ידוע)
### תרבות
* ראה אור "החלוצים – לקט צלליות" מאת מאיר גור אריה

## נולדו

* 11 בינואר – יהודה פרח, חבר הכנסת מטעם הליכוד (נפטר ב-1998) 
* 24 בינואר – הרב חיים דוד הלוי, הרב הראשי של תל אביב (נפטר ב-1998) 
* 15 ביוני – עזר ויצמן, נשיא מדינת ישראל (נפטר ב-2005) 
* 21 באוגוסט – פסח גרופר, פוליטיקאי ישראלי (נפטר ב-2013)
* 17 בדצמבר – יוחאי בן-נון, מפקדו השישי של חיל הים הישראלי (נפטר ב-1994)

## נפטרו

**([[:קטגוריה:ארץ-ישראלים שנפטרו ב-1924]])**
* 30 ביוני – ישראל דה האן, קורבן הרצח הפוליטי הראשון בארץ ישראל בעת החדשה (נולד ב-1881) 

## חקיקה
* דבר המלך במועצה על המקומות הקדושים

קטגוריה:שנים בארץ ישראל
ארץ ישראל
1923 בארץ ישראל

להלן אירועים בולטים שהתרחשו במהלך שנת 1923 בארץ ישראל תחת שלטון המנדט הבריטי.

## הנהגה
**שלטון המנדט**
* הנציב העליון - סר הרברט לואי סמואל

**הנהגת היישוב**

## אירועים בולטים

### התיישבות
* נוסדה המושבה עיר שלום. (תאריך מדויק לא ידוע)

## נולדו

* 6 במרץ – גדעון בן-ישראל, פוליטיקאי ישראלי (נפטר ב-2014)
* 10 במרץ – שמואל תמיר, פוליטיקאי ישראלי (נפטר ב-1987)
* 12 בספטמבר – אביעד יפה, פוליטיקאי ישראלי (נפטר ב-1977)
* 9 באוקטובר – חיים גורי, משורר, סופר, עיתונאי, במאי ויוצר קולנוע ישראלי (נפטר ב-2018)
* 12 באוקטובר – טוביה קושניר, בוטנאי ארץ-ישראלי ולוחם בשיירת הל"ה (נפטר ב-1948)

## נפטרו

**([[:קטגוריה:ארץ-ישראלים שנפטרו ב-1923]])**

קטגוריה:שנים בארץ ישראל
ארץ ישראל
+
1922 בארץ ישראל

להלן אירועים בולטים שהתרחשו במהלך שנת 1922 בארץ ישראל תחת שלטון המנדט הבריטי.

## הנהגה
**שלטון המנדט**
* הנציב העליון - סר הרברט לואי סמואל

**הנהגת היישוב**

## אירועים בולטים

[250px|ממוזער|150px|שמאל|הנציב העליון [הרברט סמואל מאזין לקריאת הכרזת המנדט הבריטי בארץ ישראל, 1922]]
* 24 ביולי – חבר הלאומים מאשר באופן רשמי את המנדט הבריטי 
* 11 בספטמבר – תחילת המנדט הבריטי בארץ ישראל 

### התיישבות
* 2 באפריל – נוסד היישוב החקלאי רעננה
* 2 באפריל – נוסד היישוב החקלאי גבעתיים
* 4 בנובמבר – נוסד קיבוץ בית אלפא.
* 6 ביולי – נוסדה גבעת שמואל

## נולדו

* 28 בינואר – אמיל חביבי, סופר, חבר הכנסת מטעם מק"י ופעיל ציבור (נפטר ב-1996) 
* 24 בפברואר – פנינה זלצמן, פסנתרנית ישראלית (נפטרה ב-2006) 
* 1 במרץ – יצחק רבין, ראש הממשלה החמישי של ישראל (נפטר ב-1995) 
* 27 באפריל – מרטין גריי, סופר יהודי ניצול שואה (נפטר ב- 2016)
* 11 במאי – תופיק טובי, פוליטיקאי ישראלי (נפטר ב-2011)
* 21 במאי – משה עמאר, חבר הכנסת התשיעית מטעם המערך (נפטר ב-2015) 
* 8 באוגוסט – פולדי שצמן, מלחין ומנהל מוזיקלי ישראלי (נפטר ב- 1994)

## נפטרו

**([[:קטגוריה:ארץ-ישראלים שנפטרו ב-1922]])**
* 22 בפברואר – אהרן דוד גורדון, חלוץ ופועל חקלאי, הוגה ומורה-דרך (נולד ב- 1856)
[שמאל|ממוזער|150px|[אליעזר בן-יהודה]]
* 16 בדצמבר – אליעזר בן-יהודה, עיתונאי ומחיה השפה העברית (נולד ב-1858) 

## חקיקה

* דבר המלך במועצה על ארץ ישראל

קטגוריה:שנים בארץ ישראל
ארץ ישראל
ניקולאוס מרקטור

**ניקולאוס מֶרְקָטוֹר** (גרמנית: **Nicolaus Mercator**; סביבות 1620 – 14 בינואר 1687), שנודע גם בשמו הגרמני **ניקולאס קַאוּפְמן**, היה מתמטיקאי ומדען.

## ביוגרפיה
ניקלאוס קאופמן נולד בערך בשנת 1620 בדוכסות הולשטיין, בן למרטין קאופמן, מנהל בית ספר באולדנבורג. בשנת 1632 החל ללמוד באוניברסיטת רוסטוק, סיים לימודיו בשנת 1641, ועבר לזמן קצר לליידן. שינה את שם משפחתו למרקטור (בלטינית: סוחר). בשנים 1648-1642 התגורר בהולנד. בשנים 1654-1648 לימד באוניברסיטת קופנהגן ופרסם ספרי לימוד לטריגונומטריה, גאוגרפיה ואסטרונומיה. נאלץ לעזוב את האוניברסיטה לאחר שזו נסגרה מחמת מגפה. בשנים 1657-1655 התגורר בפריז. בשנים 1682-1658 לימד מתמטיקה בלונדון וקיים קשרים עם ויליאם אוטרד, ג'ון פל וג'ון קולינס. בשנת 1664 יצא לאור ספרו Hypothesis astronomica nova, שבו הציג את חוקי קפלר יחד עם רעיונות משלו. תכנן כרונומטר ימי עבור צ'ארלס השני, מלך אנגליה, לשם איתור מדויק של קווי אורך בים. בזכות זאת הצטרף בשנת 1666 לחברה המלכותית ופעל בשיתוף פעולה עם רוברט הוק, ולאחר מכן גם עם אייזק ניוטון. בשנת 1682 עבר לפריז, לאחר שלא הצליח לקבל משרה נאותה באנגליה, ובשנים 1687-1682 תכנן והקים את המזרקות בארמון ורסאי. נפטר בוורסאי בשנת 1687.

במתמטיקה נודע בעיקר בזכות חיבורו *Logarithmo-technica*, על לוגריתמים, אותו פרסם בשנת 1668. בחיבור זה תיאר את טור מרקטור, שהתגלה באופן עצמאי גם על ידי גרגואר דה סן-וינסנט והוא למעשה טור מקלורן של לוגריתם טבעי:

:\ln(1 + x) = x - \frac{1}{2}x^2 + \frac{1}{3}x^3 - \frac{1}{4}x^4 + \cdots

חיבור זה הוא החיבור הידוע הראשון שבו נעשה שימוש במושג 'לוגריתם טבעי' (בצורה הלטינית: log naturalis). השימוש שלו במושג זה מפתיע, משום שקדם לפיתוח החשבון האינפיניטסימלי, שבמסגרתו מופיעות מרבית תכונות הטבעיות של הלוגריתם. 

לעולם המוזיקה תרם תיאור מדויק של כוונון מושוה ל-53, שהיה בעל חשיבות תאורטית, אך לא נכנס לשימוש.

## קישורים חיצוניים

קטגוריה:מחברי ספרי לימוד
קטגוריה:מתמטיקאים גרמנים במאה ה-17
קטגוריה:ילידי 1620
קטגוריה:נפטרים ב-1687
וים מרטנס

**וים מרטנס** (**Wim Mertens**; נולד ב-14 במאי 1953) הוא מוזיקולוג ומלחין פלמי-בלגי.

## ביוגרפיה
נולד בנרפלט (Neerpelt) שבבלגיה. למד מדע המדינה וסוציולוגיה באוניברסיטת לאובן (1975) ומוזיקולוגיה באוניברסיטת גנט. בשנת 1978 החל לעבוד בתור מפיק בתחנת BRT הבלגית. הוא הפיק בעבור הרדיו הופעות של פיליפ גלאס, סטיב רייך, טרי ריילי ומרדית' מונק בעבור תוכנית בשם Funky Town.

משנות השמונים של המאה העשרים, הוא מוכר בעיקר כמלחין. בשנת 1980 הוציא את אלבומו הראשון For amusement only, a, בשביל מכונות פינבול ומאז הקליט יותר מחמישים אלבומים. את סגנונו המוזיקלי ניתן לתאר כמודרני ומינימליסטי.

נודע בזכות יצירתו "המאבק לתענוג" אותו כתב לסרט "כרס של ארכיטקט" (1987) של פיטר גרינוויי. בנוסף כתב את הספר American Minimal Music על יצירות של מלחינים מינימליסטיים אמריקאים כפיליפ גלאס, סטיב רייך ואחרים.

## קישורים חיצוניים

* 

קטגוריה:מלחינים בלגים
קטגוריה:בוגרי אוניברסיטת גנט
קטגוריה:בלגים שנולדו ב-1953
דן רביב (עיתונאי ישראלי)

**דן רביב** (נולד ב-1942) הוא עיתונאי ישראלי אשר שימש ככתב ברשת BBC, מראשוני רשות השידור, שימש כנציגו העסקי של שלדון אדלסון בישראל, כיום איש עסקים.

## ביוגרפיה
רביב נולד בירושלים, בנם של יונה ופנחס, אשר שימש כמזכיר הכללי של איגוד העיתונים היומיים בישראל. בוגר האוניברסיטה העברית במסלול סוציולוגיה, החל את דרכו כעוזרם של דב יודקובסקי ורם אורן בידיעות אחרונות. המשיך ככתב לחדשות קול ישראל ולאחר מכן הנחה תוכניות רדיו מרכזיות של ימי טרום הטלוויזיה בשם: "בית אבי", "פרקי עליה והעפלה – מבואה" והצטרף לצוות תוכנית הרדיו המהפכנית "יום ביישוב" ששידרה מדי חודש בשידור ישיר ממקומות שונים בארץ. במקביל כתב פזמונים רבים (לריסה דניאל, מודד המדרכות), כתב וביים עצרות ענק למרכז ההסברה. בשנת 1967 יצא לשמש ככתב לאחר שלחם בירושלים במסגרת חטיבת הצנחנים. נבחר להיות כתב בשעה העברית של ה-BBC בלונדון.

### קריירה עיתונאית

בשובו מלונדון הצטרף כאחד הראשונים למחלקת החדשות של הטלוויזיה הישראלית. סיקר במהלך 30 שנות עבודתו אלפי כתבות לחדשות בין היתר היה מנחה גם ב"מוקד" – תוכנית הראיונות המרכזית של מחלקת החדשות ואחר כך הפיק, ערך והגיש תוכניות לילה בשם "כותרת לילה" ואחר כך את "קו העימות". בין היתר היה הכתב הפוליטי של הטלוויזיה, כתב בכנסת וכתב הטלוויזיה בארצות הברית, כשהוא מחלק את זמנו בין וושינגטון וניו יורק. עם שובו לארץ המשיך במחלקת החדשות.

### קריירה עסקית

בשנת 2000 עשה דן רביב תפנית בקריירה והצטרף אל חברו שלדון אדלסון, שהחברה שהקים, , עמדה לפתוח בלאס וגאס את פרויקט התיירות המשולב – VENETIAN. רביב קיבל על עצמו את המיצוב העולמי של הפרויקטים של החברה בארצות הברית, במקאו ובסינגפור, וזאת באמצעות מאות אנשי יחסי ציבור, אנשי תקשורת וחברות טלוויזיה הפזורים ברחבי אסיה. כך פעל רביב מול מחצית אוכלוסיית העולם בגלל הנפח האדיר של המבקרים בפרויקטים השונים שמספרם עולה על 250 אלף ביום והפיזור הגאוגרפי הרחב של ארצות מוצאם. חברת לאס וגאס סנדס נחשבת כיום לגדולה בעולם בתחום התיירות והיא נסחרת בבורסות של ניו יורק והונג קונג.

בשנת 2015 שב לישראל ומאז מכהן כשותף ונשיא של חברת "קומפס גרופ", חברה טכנולוגית העוסקת בקשר בין יזמים טכנולוגיים ישראליים לחברות הפועלות בדרום מזרח אסיה ובסין.

בעקבות פגישותיו עם גורמים סינים בכירים, הפיק עם כותבים ישראלים סדרה של שישה ספרים תחת הכותרת "מסתורי המוח היהודי", הספרים נועדו ליידע את הסינים בתרומה הישראלית והיהודית בתחומים רבים בעבר ובהווה. הספרים תורגמו לסינית ופורסמו בהוצאה לאור של אוניברסיטת צינגהואה בסין.

בשנת 2020 פרסם ספר (אשר נכתב עם לינור בר-אל) העוסק ביזמי הטכנולוגיה מקרב הדור הצעיר בישראל. הספר פורסם במקביל גם באנגלית וכולל את סיפורה של החללית הישראלית הראשונה שהגיעה לירח, בראשית. הספר תורגם לשפות נוספות, ביניהן רוסית, ספרדית, צרפתית ועוד.

### ספריו
* **מסתורי המוח היהודי**, (ביחד עם יוצרים ישראליים נוספים), הוצאת אוניברסיטת צינגהואה, סין.
* **מי רוצה לבוא איתי לירח**, (ביחד עם לינור בר-אל) ידיעות ספרים, 2020.
* **To the Moon on a Plastic Bottle** (עם לינור בר-אל), הוצאת גפן, 2020.

### מבין השירים שכתב

### חיים אישיים
נשוי לשופטת (בדימוס) נורית רביב ואב לשתי בנות.

## קישורים חיצוניים

* [השיר מודד המדרכות בביצועו של [יגאל בשן]], מתוך יוטיוב.
* 

קטגוריה:אנשי טלוויזיה ישראלים
קטגוריה:אנשי עסקים ישראלים
קטגוריה:בוגרי האוניברסיטה העברית בירושלים
קטגוריה:הערוץ הראשון: שדרנים ומנחים
קטגוריה:מנחי טלוויזיה ישראלים
קטגוריה:סגל קול ישראל
קטגוריה:עיתונאים ישראלים
קטגוריה:פזמונאים ישראלים
קטגוריה:ישראלים שנולדו ב-1942
גביע אסיה בכדורגל 2004

**גביע אסיה בכדורגל 2004** של קונפדרציית הכדורגל של אסיה (AFC) נערך ברפובליקה העממית של סין מה-17 ביולי עד ה-7 באוגוסט 2004. נבחרת יפן זכתה בטורניר לאחר ניצחון 1-3 בגמר על הנבחרת המארחת, סין. הייתה זו זכייתה השלישית של יפן בתואר.

## הנבחרות המשתתפות

;חלוקה לדרגים

## אצטדיונים

## שלב הבתים
### בית א'

### בית ב'

### בית ג'

### בית ד'

### שלבי הנוק-אאוט

קטגוריה:גביעי אסיה בכדורגל
קטגוריה:תחרויות כדורגל ב-2004
קטגוריה:תחרויות כדורגל ברפובליקה העממית של סין
בית בלזק

**בית בלזק** (צרפתית: Maison de Balzac) הוא ביתן המשמש מוזיאון המוקדש לסופר אונורה דה בלזק. המוזיאון ממוקם בין הרחובות Berton ל- Raynouard, ברובע ה-16 של פריז.

## תולדות הבית
בין השנים 1840 ל 1847 התגורר הסופר בלזק בבית זה, בשם אלמוני, משום שניסה להיחבא מפני נושיו. המקום הוכרז כאתר היסטורי מוגן של עיריית פריז, רק בשנת 1913. ואילו הגן הצמוד למוזיאון הוכרז מוגן רק בשנת 1944.

## תכניו וארכיוניו
המוזיאון מכיל בתוכו, נכון לשנת 2010, ספריו, כתבי עת בהם פורסמו הרומנים שפרסם, רשומות של המחבר, כתבי יד, מכתבים ובהם חתימה בכתב ידו, מהדורות נדירות, וכמו כן כמה עקבות של התנהגויותיו המוזרות, כמו מקל הטורקיז המפורסם, ואת מכונת הקפה עם ראשי התיבות HB.

בנוסף לדירה שבה התגורר בלזק, המוזיאון משתרע על שלוש קומות ויש בתוכו חדרים רבים, בהם שכנו דיירים אחרים, ואולם תיאטרון ובו מופיעות הצגות נבחרות הקשורות בבלזאק ויצירתו. כמו כן יש עץ עליו רשומים שמות הדמויות מתוך הרומנים של הקומדיה האנושית והוא זמין להתבוננות הציבור. טבלה גדולה באורך של כ-14.50 מטרים ועליה רשומים למעלה מ-1000 שמות של דמויות מתוך סך כל 6000 הדמויות המופיעות באוסף הרומנים. ציבור המבקרים יכול לקנות עותק מתקפל.

עבור הילדים, המוזיאון פיתח שיטת לימוד ייחודית, המאפשרת לילדים בגיל 8-9 שנים להתמודד עם אירועים ושלבים שונים בחייו של הסופר. באמצעות "המקל של מר בלזאק" הם יכולים לשוטט בחדרי המוזיאון הרבים, לחשוף סודות או חידות ולפתור משלים מחייו. כדי ליהנות מכל המקומות, הילדים מובלים אל רצפת המוזיאון כדי לחוש את השיפוע, היות שהבית עומד על שטח משופע.

המוזיאון הוא חלק של המוזיאונים המוכרים בעיר פריז, וזכה לתואר זה ברשימת המוזיאונים בצרפת. מתנהלים בו מחקרים אוניברסיטאיים בכל הקשור ליצירתו של בלזאק. וכן יש בו ועדה נבחרת, של מומחים, הבוחרת הצגות תיאטרון הקשורות בצורה זו או אחרת ליצירתו.

## הצגות תיאטרון בבית בלזק
* 1993 : "השראת המחוז" (La Muse du département) מאת בלזק
* 1994 וגם 1999 : "זיכרונות של שתי צעירות נשואות" (Mémoires de deux jeunes mariées) מאת בלזאק
* 1998 : "יוג'ין גרנדיט או סיפור חיים דומם" (Eugénie Grandet ou l’Histoire d’une vie immobile) מאת בלזאק
* 2012 : "סרפיטה" מאת בלזק, בעיבוד ובימוי אוריאל זוהר, עם ברברה היימן.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פריז: מוזיאונים
קטגוריה:הרובע השישה-עשר של פריז
קטגוריה:פריז: מבנים היסטוריים
1921 בארץ ישראל

להלן אירועים בולטים שהתרחשו במהלך שנת 1921 בארץ ישראל תחת שלטון המנדט הבריטי.

## הנהגה
**שלטון המנדט**
* הנציב העליון - סר הרברט לואי סמואל

**הנהגת היישוב**

## אירועים בולטים

* 1 במאי – 7 במאי - מאורעות תרפ"א: מעשי אלימות של ערבים נגד היהודים מבוצעים בתחילה ביפו ולאחר מכן ברחבי ארץ ישראל. במהלך המאורעות אשר לוו בביזה, שוד, הרג, ופגיעה ביהודי ארץ ישראל, נהרגו 47 יהודים (כולל הסופר יוסף חיים ברנר) ונפצעו 140 בני אדם נוספים. לערבים היו 48 הרוגים ו-73 פצועים.
* 2 בנובמבר – באחת מפעולותיה המוצלחות הראשונות, מניסה ההגנה המון ערבי בירושלים שהתפרע לציון יום השנה להצהרת בלפור (מאורעות ב' בנובמבר תרפ"ב).

### התיישבות
* 11 בספטמבר – נוסד מושב נהלל
* 22 בספטמבר – קיבוץ עין חרוד מוקם על ידי גדוד העבודה.
* 14 בדצמבר – קיבוץ תל יוסף מוקם על ידי גדוד העבודה.
* נוסדה המושבה רמת גן. (תאריך מדויק לא ידוע)

## נולדו

* 6 בינואר – חיים קורפו, שר התחבורה וחבר הכנסת מטעם גח"ל והליכוד (נפטר ב-2015)
* 17 במרץ – מאיר עמית, מדינאי ישראלי, כיהן כראש המוסד וכשר בממשלת ישראל (נפטר ב-2009) 
* 9 באפריל – יצחק נבון, הנשיא החמישי של מדינת ישראל (נפטר ב-2015) 
* 26 באוגוסט – שמשון עמיצור, מתמטיקאי ישראלי (נפטר ב-1994) 
* 6 בספטמבר – דוד פתל, פוליטיקאי ישראלי (נפטר ב-2019) 
* 15 בספטמבר – משה שמיר, סופר, מחזאי, פובליציסט, חבר הכנסת ואיש ציבור ישראלי (נפטר ב-2004)

## נפטרו

**([[:קטגוריה:ארץ-ישראלים שנפטרו ב-1921]])**
[שמאל|ממוזער|120px|[יוסף חיים ברנר]]
* 2 במאי – יוסף חיים ברנר, סופר והוגה דעות אוקראיני יהודי, ממנהיגי היישוב (נולד ב-1881) 

## חקיקה

* פקודת הבנקאות

קטגוריה:שנים בארץ ישראל
ארץ ישראל
ויטוריו אריגוני

**ויטוריו אריגוני** (באיטלקית **Vittorio Arrigoni**, נודע גם בכינוי **ויק**; 4 בפברואר 1975 – 15 באפריל 2011) היה פעיל פוליטי איטלקי פרו-פלסטיני שנחטף ונרצח ברצועת עזה על ידי פלסטינים. 
## ביוגרפיה
אריגוני נולד בעיירה בסאנה בבריאנזה, ליד מונזה. הוא טען כי בדמו להילחם למען החופש כפי שסביו נלחמו נגד משטר איטליה הפשיסטית. את המילה הערבית להתנגדות (מוקוואמה) קעקעה על זרועו הימנית. לאחר שעבר את הבחינות בתיכון באיטליה, הוא עזב את מקום מגוריו בולסיאגו, כפר קטן ליד אגם קומו, והחל לעבוד כמתנדב ברחבי העולם (מזרח אירופה, דרום אמריקה, אפריקה והמזרח התיכון).

בשנת 2002 הוא ביקר בירושלים, שלדברי אמו היה "הרגע שבו הבין שעבודתו תתרכז שם". אמו, אגידיה ברטה, הייתה ראש עיריית בולסיאגו.
## פעילותו הפוליטית
אריגוני היה פעיל פוליטי פרו-פלסטיני וחבר בתנועת הסולידריות הבינלאומית, תנועה פרו-פלסטינית אנטי-ישראלית הקוראת למאבק בישראל, בשיטות של פעולה ישירה בלתי אלימה, במטרה להביא לסיום הסגר על רצועת עזה והשליטה הישראלית ביהודה ושומרון. אריגוני התגורר בגדה המערבית במשך מספר שנים.

ב-23 באוגוסט 2008 הגיע אריגוני לחופי עזה באמצעות סירה של תנועת "עזה החופשית", יחד עם עשרות פעילים נוספים. בנובמבר 2008 נעצר על ידי חיל הים כשליווה דייגים עזתיים מדיר אל-בלח, ושב לרצועת עזה מספר חודשים לאחר מכן דרך מעבר רפיח. אריגוני השתקע בעזה ודיווח על הנעשה בה באמצעות בלוג בשפה האיטלקית בשם "גרילה רדיו" ומדור קבוע בעיתון הקומוניסטי "המניפסט" (Il manifesto). במהלך מבצע עופרת יצוקה היה לאחד מהאזרחים הזרים הבודדים שדיווחו מתוך רצועת עזה באופן תדיר וכתוצאה מכך זכה לחשיפה בכלי התקשורת באיטליה וברחבי העולם. בשנת 2009 פרסם את ספרו "להישאר אנושי" (Restiamo umani) המבוסס על הבלוג שפרסם במהלך מבצע "עופרת יצוקה". הספר תורגם מאיטלקית לספרדית, לגרמנית ולאנגלית, בתוספת הקדמה מאת אילן פפה.

אריגוני נהג ללוות דייגים מקומיים בצאתם לדוג בחופי עזה ולתעד את מעצרם על ידי חיל הים הישראלי. במהלך פעילות זו נעצר שלוש פעמים על ידי צה"ל ואף גורש חזרה לאיטליה, אולם לאחר מכן שב לעזה.

## מותו
בבוקר 14 באפריל 2011 נחטף אריגוני מביתו שבעזה. החוטפים הודיעו כי הם חברים בארגון "אל-תוחיד ואל-ג'יהאד", ארגון טרור ג'יהאדיסטי המסונף לאל-קאעידה, ודרשו את שחרורו של מנהיגם, אבו וליד אל-מקדסי, שנעצר חודש קודם לכן על ידי מנגנוני הביטחון של חמאס. החוטפים הציבו אולטימטום של 30 שעות טרם הוצאתו להורג של אריגוני, אולם מנגנוני הביטחון של חמאס איתרו עוד באותו הלילה את גופתו של אריגוני תלויה בבית נטוש בעזה לפני תום האולטימטום. דוברים מטעם הארגון "אל-תוחיד ואל-ג'יהאד", שקושר לחטיפתו, הכחישו כל מעורבות ברצח, אך ציינו כי "מה שקרה הוא תוצאה טבעית למדיניות של ממשלת חמאס נגד ארגונים סלפיים".

ממשלת חמאס גינתה את הרצח, ופתחה במצוד אחר הרוצחים. כעבור ימים אחדים נהרגו שני חשודים ברצח, ושלישי נעצר.

בתחילת אוגוסט 2012 דווח כי חמאס שחרר את אבו וליד אל-מקדסי, מנהיג הארגון הסלפי.

## קישורים חיצוניים

* אתר "גרילה-רדיו"  - הבלוג אותו הפעיל ויטוריו אריגוני
* 
* 
* 
* 

## הערות שוליים

קטגוריה:פעילים פוליטיים
קטגוריה:חללי טרור ברצועת עזה
קטגוריה:חללי טרור
קטגוריה:אישים שנחטפו
קטגוריה:איטלקים
קטגוריה:איטלקים שנולדו ב-1975
קטגוריה:איטלקים שנפטרו ב-2011
התאמת כיווני מבט

[ממוזער|שמאל|200px|דמות מביטה אל עבר דמות אחרת, שנמצאת מחוץ לגבולות הפריים. מתוך הסרט "[חלון אחורי" של היצ'קוק]]

**התאמת כיווני מבט** (באנגלית: **Eye Line Match**) היא טכניקת עריכה קולנועית, שמטרתה ליצור אשליה של המשכיות ברצף של שני שוטים עוקבים (או יותר). טכניקה זו מבוססת על כך שהצופה הקולנועי רוצה לראות את מה שהדמות הקולנועית שעל המסך רואה.

השיטה של טכניקה זו היא: אם בשוט ראשון אנו רואים one shot של דמות, אשר מביטה אל עבר אובייקט (דמות אחרת, או חפץ), אשר נמצא מחוץ לגבולות הפריים שבו נראית הדמות, האובייקט ייראה בשוט הבא כשהוא מצולם בכיוון ובזווית המתאימים לכיוון המבט של הדמות שבשוט הראשון.

## הערות שוליים

קטגוריה:עריכת סרטים
קטגוריה:מונחים בטלוויזיה
מאטץ' קאט

[שמאל|ממוזער|200px|דוגמה למאטץ' קאט מתוך הסרט [2001: אודיסיאה בחלל. המעבר החד בין התמונה העליונה לתחתונה הוא מסוג מאטץ' קאט.]]
**מאטץ' קאט** (מאנגלית: **Match cut**; בתרגום חופשי: "חיתוך תואם") הוא מונח בעריכה קולנועית המתאר מעבר חד בין שני שוטים שבו קיים דמיון ויזואלי בין מה שמסיים את השוט הראשון ומה שמופיע בתחילת השוט הבא. המעבר יכול להיות בין שני אובייקטים שונים, שני מקומות שונים או כל שני מוטיבים ויזואליים תואמים, והוא מסייע לבסס המשכיות חזקה של פעולה מסוימת, וקשר מטפורי בין שני השוטים.

ככל שהדמיון בין השוטים בולט יותר (למרות קיומו של הבדל "טבעי" בין האלמנטים) כך מודגשת יותר יצירת המשמעות הסמלית כתוצאה מפעולת העריכה הסינתטית.

## תיאור ומשמעויות
קיימים מספר סוגים של חיתוכים תואמים, כגון חיתוכים המתבססים על צורות או דימויים ויזואליים זהים בין שני השוטים, חיתוכים המתבססים על תנועה זהה בין שני השוטים או חיתוכים המתבססים על סאונד דומה בשני השוטים.

אחד ההבדלים המרכזיים בין קאט (חיתוך) רגיל לבין חיתום תואם הוא היווצרותו של קשר עמוק בעת החיתוך בין שני אירועים או רעיונות שנחשבים נפרדים, ובעקבות השימוש במאטץ' קאט נוצר ביניהם חיבור סמלי ורעיוני חדש. בעת יצירת החיבור החדש באמצעות החיתוך היוצרים נשענים על מושג הסאבטקסט וכך יוצרים השפעה חזקה על הצופה דרך משמעויות סמליות הנוצרות בין שני השוטים המחוברים.

## דוגמאות
בסרט של סטנלי קובריק, "2001: אודיסיאה בחלל", ישנו שימוש בולט במאטץ' קאט, בעת המעבר בין שוט העצם הנזרקת באוויר לבין ספינת החלל במעופה בסצנה המתרחשת שנים רבות לאחר מכן.

בסרט האזרח קיין של הבמאי אורסון ולס קיים שימוש בטכניקה זו מספר פעמים בסיקוונס הפתיחה של הסרט. החיתוכים מאפשרים מעבר בתוך אחוזתו של גיבור הסרט.

סרט נוסף בו נעשה שימוש בולט בטכניקת חיתוך זו הוא לורנס איש ערב, בו מבוצע חיתוך בין שוט ובו לורנס מכבה גפרור לבין שוט של זריחת השמש במדבר. לחיתוך זה השפעות מסרטי הגל החדש הצרפתי.

## ראו גם
* ג'אמפ קאט
* עריכה אנליטית

## הערות שוליים

קטגוריה:עריכת סרטים
ענק קרח

[ממוזער|שמאל|250px|אורנוס מ[וויאג'ר 2. ענק הקרח הראשון במרחקו מהשמש]]
ממוזער|שמאל|250px|נפטון מוויאג'ר 2. ענק הקרח האחרון במרחקו מהשמש

**ענק קרח** היא תת-קטגוריה של "ענק גזים". ענקי הקרח הם ענקי הגזים המרוחקים ביותר מהשמש ומענקי הגזים האחרים, צדק ושבתאי (ענקי הגז).

המאפיינים של כוכבי לכת ענקי קרח במערכת השמש הם:
*גודל קטן יותר משאר ענקי הגזים.
*פחות ירחים משאר ענקי הגזים.
*מסה קטנה יותר משאר ענקי הגז.

לפי הגדרות אלו, אורנוס ונפטון, שכמעט שווים בגודלם, הם ענקי קרח.

## ענקי הקרח במערכת השמש
* **[[אורנוס]]**: כוכב הלכת השביעי מהשמש. אורנוס נמצא במרחק ממוצע של 19.6 יחידות אסטרונומיות מהשמש. מסתו גדולה פי 14 מהמסה של כדור הארץ וקוטרו הוא 51,118 ק"מ. שמו של כוכב הלכת קרוי על שמו של השליט הראשון של היקום על פי המיתולוגיה היוונית - אורנוס. שמו בעברית "אורון" על שם האור החיוור הנראה ממנו (שם חדש). בדומה לנוגה, הוא סובב סביב צירו בכיוון ההפוך לכיוון בו סובבים יתר כוכבי הלכת סביב צירם והוא נטוי על צירו בזווית של 97.86 מעלות יחסית למישור הקפתו את השמש. לאורנוס, כמו לשאר כוכבי הלכת במערכת השמש התיכונה, יש מערכת טבעות פלנטריות המורכבת מ-11 טבעות שונות ובגלל הנטייה המוזרה שלו הטבעות סובבות אותו מלמעלה למטה. את כוכב הלכת סובבים גם מספר ירחים ועד היום זוהו בוודאות 27 ירחים, הגדולים והמפורסמים שבהם הם טיטניה, אריאל, אומבריאל, מירנדה ואוברון.
* **[[נפטון]]**: כוכב הלכת השמיני מהשמש. נפטון נמצא במרחק ממוצע של 30 יחידות אסטרונומיות מהשמש. מסתו גדולה פי 17 מהמסה של כדור הארץ, וקוטרו הוא 49,538 ק"מ. הוא המרוחק ביותר מבין ארבעת ענקי הגזים. נפטון קרוי על שמו של נפטון - אל הים במיתולוגיה הרומית. שמו בעברית "רהב" על שם שר הים במיתולוגיה היהודית (שם חדש). על נפטון יש את הרוחות החזקות ביותר במערכת השמש, יותר מ-2,000 קמ"ש ובדומה לצדק משתוללת על כוכב הלכת סופה ענקית המכונה הכתם האפל הגדול. לטבעות הפלנטריות של נפטון מבנה מיוחד. לנפטון יש 13 ירחים ידועים, הגדול ביניהם הוא טריטון שמספיק גדול כדי להיות בעל צורה כדורית.
* **[[כוכב לכת תשיעי (משוער)|כוכב לכת תשיעי]]**: כוכב לכת משוער זה, אם ימצא, צפוי להיות ענק קרח.

## ראו גם
*ענק גזים

## הערות שוליים

*
קטגוריה:כוכבי לכת
קטגוריה:כוכבי לכת במערכת השמש
האיחוד ליהדות רפורמית

**האיחוד ליהדות רפורמית** (באנגלית: URJ - **Union for Reform Judaism**) הוא ארגון הגג של קהילות היהדות הרפורמית בצפון אמריקה. נכון ל-2021, באיחוד חברות 831 קהילות בארצות הברית, בקנדה, באיי בהמה, בפוארטו ריקו ובאיי הבתולה. מוערך כי 880,000 בוגרים חברים בקהילותיו, בנוסף למספר גדול יותר של מזדהים: האיחוד אומד את כלל תומכיו ב-2.2 מיליון בהתבסס על סקרים. הגוף הרבני המנהיג את האיחוד הוא הוועידה המרכזית של הרבנים האמריקנים (CCAR). 

## היסטוריה
האיחוד נוסד ב-1873 בעיר סינסינטי שבאוהיו על ידי הרב יצחק מאיר וייז, והיו חברות בו 34 קהילות מ-28 ערים במערב התיכון ובדרום ארצות הברית. שמו המקורי היה "איחוד הקהילות העבריות האמריקניות" ("Union of American Hebrew Congregations"), שם ששונה רשמית לשמו הנוכחי ב-2003. 

ב-1875 הוקם בסינסינטי ההיברו יוניון קולג' כמוסד להכשרת רבנים, חזנים, מחנכים ועובדים קהילתיים של התנועה. 

מאז 2011 נשיא האיחוד הוא הרב הרפורמי האמריקני, ריק ג'ייקובס.

פעילות בישראל:

ל URJ יש מחלקת נוער הנקראת The North American Federation for Temple Youth . ל-NFTY יש סניף בישראל המתפקד כעמותה עצמאית בשם "איגוד הקהילות האמריקאיות היהודיות תוכניות נוער בישראל". עמותה זו הביאה לישראל בשנות קיומה עשרות אלפי בני נוער וסטודנטים אמריקאים ב-3 מסגרות עיקריות:

# תוכניות קיץ
# בית הספר לתלמידי חו"ל.
# במסגרת פרויקט תגלית. NFTY והעמותה פעלו כמארגן בפרויקט זה בשנים 2000-2018.
במסגרת הפעילות בישראל נחשפו ליהדות הרפורמית עשרות אלפי בני נוער וסטודנטים ישראלים.

בתוכניות הקיץ קיים המפגש עם בני נוער באותם גילאים (16) תחת תוכנית "קשרי נוער" שהוקמה ב 1993. בתוכנית הסמסטר בישראל HH / EIE התקיים אירוח בבתי הישראלים. בפרויק תגלית יש מפגש מובנה בו סטודנטים / חיילים מצטרפים לחלק מהתכנית.

## ראו גם

* יהדות רפורמית
* יהדות ליברלית (בריטניה)
* האיגוד העולמי ליהדות מתקדמת
* ההיברו יוניון קולג' 

## קישורים חיצוניים
* 

* 

## הערות שוליים

קטגוריה:יהדות רפורמית 
קטגוריה:יהדות ארצות הברית: ארגונים
Don't Panic

**Don't Panic** הוא סינגל של להקת הרוק האלטרנטיבי הבריטית, קולדפליי. שם השיר במקור היה "Panic", והוא הושמע בפעם הראשונה בשנת 1998 במהלך ההופעה הראשונה של הלהקה. הייתה לשיר מנגינה שונה, והוא נכלל במיני אלבום השני של הלהקה, *[[The Blue Room EP|The Blue Room]]*. השיר הופק והוקלט מחדש, ולבסוף הוא ראה אור בשנת 2001 כסינגל הרביעי של אלבום הבכורה של הלהקה, Parachutes.

לאחר הצלחת האלבום *Parachutes* בשנת 2000, חשבו קולדפליי וחברת התקליטים Parlophone שהאלבום השיג מספיק חשיפה בבריטניה. לפיכך, הסינגל יצא באזורים שבהם הסינגלים *[[Trouble (שיר של קולדפליי)|Trouble]]* ו-*[[Yellow (שיר)|Yellow]]* לא זכו להצלחת יתר. *Don't Panic* הפך לסינגל הרביעי מכיוון שהוא היה השיר האהוב על הקהל מהאלבום מלבד שאר הסינגלים באותה עת. הסינגל הופץ באזורים מסוימים באירופה, ובבריטניה הופצה רק מהדורת פרומו של הסינגל. הביקורות על השיר היו לרוב חיוביות, והוא הגיע למקום ה-3 במצעד הסינגלים בפולין.

## קליפ
הקליפ לשיר מתחיל כשרואים דיאגרמה מונפשת של מחזור המים בטבע, ולאחר מכן מוצגים חברי הלהקה כשהם נראים כדמויות דו־ממדיות כשהם מבצעים את מטלות משק הבית, כאשר לפתע אסון מכה את כדור-הארץ בצורות של שיטפונות, התפרצויות הרי געש ושוקים חשמליים. כמו בקליפים הקודמים של קולדפליי, בקליפ Don't Panic מופיע הגלובוס הצהוב שמופיע בעטיפת אלבומם *Parachutes*.

## היסטוריית מצעדים

השיר זכה להצלחה בישראל, הגיע למקום ה-17 במצעד הפזמונים הבינלאומי השנתי של גלגלצ לשנת 2001 ולמקום ה-88 במצעד העשור של גלגלצ.

## קישורים חיצוניים

* הקליפ לשיר *Don't Panic* באתר יוטיוב.

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירי רוק אלטרנטיבי
קטגוריה:סינגלים בהוצאת פרלופון
צ'ארלס בייץ

**צ'ארלס ר. בייץ** (באנגלית: **Charles R. Beitz**; נולד ב-20 ביולי 1949) הוא פרופסור למדע המדינה באוניברסיטת פרינסטון. הגותו של בייץ מתייחסת בעיקר לתאוריה פוליטית בינלאומית, תאוריה של הדמוקרטיה ותאוריה של זכויות אדם. הוא גם עורך כתב העת "Philosophy & Public Affairs".

בייץ סיים את לימודי הדוקטורט באוניברסיטת פרינסטון. בין 1987 ל-1988 היה עמית מחקר בתוכנית הבינלאומית של מרכז בלפר למדע ויחסים בינלאומיים, בבית הספר לממשל על שם ג'ון פ. קנדי באוניברסיטת הרוורד. לפני שהצטרף למחלקת מדע המדינה בפרינסטון לימד בסוורצמור קולג' וקולג' בואודין, שבהם שימש גם דיקן לעניינים אקדמיים. בשנים 2007–2009 היה פרופסור אורח למדע המדינה בתוכנית ללימודי הצדק הגלובלי, במכון פרימן ספוגלי ללימודים בינלאומיים באוניברסיטת סטנפורד.

בייץ נמנה עם ההוגים מסוגם של בריאן ברי, של תומאס פוגי ושל הנרי שוהה שעסקו בעניין הצדק הגלובלי, או הדרך הנכונה לחלוקת המשאבים הגלובלית. בהגותו ניסה ליישם את עקרונות "הצדק כהגינות" שהגה ג'ון רולס. עקרונות אלו התייחסו לקהילה פוליטית סגורה, ובייץ ניסה לבחון דרכים ליישומם במישור הגלובלי של היחסים בין אומות ועמים. עבודתו החשובה ביותר היא ספרו משנת 1979 "תאוריה פוליטית ויחסים בינלאומיים" (Political Theory and International Relations) (1979), שזכתה לתהודה רבה ולסימפוזיון בכתב העת "Review of International Studies" בשנת 2005. רולס עצמו התייחס לתאוריה של בייץ בספרו "חוק העמים" (1999), ושלל אותה לטובת עקרונות סיוע מצומצמים יותר, אותם הצדיק בספרו.

## פרסומיו
### ספרים
* Beitz, Charles R. Political Theory and International Relations. Princeton: Princeton University Press, 1979.
* Beitz, Charles R. The Idea of Human Rights. Oxford. Oxford University Press, 2009

### מאמרים
* Beitz, Charles R. “Rawls’s Law of Peoples.” Ethics 110:4 (2000) : 669–696.
* Beitz, Charles R. “Human Rights as a Common Concern.” The American Political Science Review 95:2 (2001): 269–282.
* Beitz, Charles R. “What Human Rights Mean.” Daedalus, 132: 1 (2003), 36-46.
* Beitz, Charles R. “Human Rights and the Law of Peoples.” In The Ethics of Assistance, morality and the distant needy, ed. Deen K. Chatterjee. Cambridge: Cambridge University Press, 2004.

## לקריאה נוספת
* ג'ון רולס, **חוק העמים**, תרגם מאנגלית שחר פלג, הוצאת רסלינג 2010.

קטגוריה:חברי האקדמיה האמריקאית לאמנויות ולמדעים
קטגוריה:פילוסופים אמריקאים
קטגוריה:תאורטיקנים במדע המדינה
קטגוריה:בעלי תואר דוקטור מאוניברסיטת פרינסטון
קטגוריה:סגל אוניברסיטת פרינסטון
קטגוריה:חוקרי מדע המדינה אמריקאים
קטגוריה:אמריקאים שנולדו ב-1949
הצל ליבו של ילד

**הצל ליבו של ילד** (אנגלית: **Save a Child's Heart**) היא עמותה המטפלת בילדים חולי לב ממדינות מתפתחות, בהן אין אמצעים וידע לטפל בבעיות לב. העמותה חברה בקואליציית ישראייד.

## רקע ופעילות
עמותת הצל ליבו של ילד היא ארגון הומניטרי ישראלי, הפועל במישור הבינלאומי להצלת חייהם של ילדים חולי לב ממדינות בהן הנגישות לרפואת לב ילדים איננה קיימת או מוגבלת.

עמותת הצל ליבו של ילד הוקמה על ידי ד"ר עמרם "עמי" כהן בשנת 1995 במרכז הרפואי ע"ש וולפסון בחולון. העמותה פועלת היום בבית החולים לילדים ע"ש סילבן אדמס שבוולפסון. מאז הקמתו הציל הארגון כ-6,000 ילדים מ-62 מדינות והביא לישראל למעלה מ-140 אנשי צוות רפואי כדי לעבור הכשרה ולקבל את הכלים הדרושים לטפל בילדים באופן עצמאי ולהקים מרכזי מצוינות במדינות המוצא שלהם.

הארגון זכה לתמיכה מארגונים שונים, ביניהם האיחוד האירופי, זרעים של שלום והמשרד לשיתוף פעולה אזורי, וכך מסייע להצלת חיים של ילדים רבים. בנוסף למשרד הראשי, הפועל בישראל, יש לעמותה שלוחות בארצות הברית, בריטניה, קנדה, הולנד, שווייץ ואוסטרליה אשר מסייעות בגיוס תרומות והעלאת מודעות לפעילות הארגון.

## הלוגו של העמותה
לפני כעשרים שנים, ילדה בשם קטיה, שהייתה אז בת ארבע, הגיעה ממולדובה עם מומי לב רציניים מאוד והייתה קרובה למוות. לאחר כחמישה חודשים וארבעה ניתוחים מסובכים מאוד ועבודת צוות מסורה, קטיה הייתה מוכנה לשוב הביתה. כמה ימים לפני עזיבתה, היא ציירה תמונה, יד אוחזת ילדה קטנה עם לב. כשהתבקשה להסביר את הציור שלה, היא סיפרה את הסיפור הבא: "היה לי חלום, היו הרבה צבעים מעל המיטה שלי, ופתאום יד גדולה מאוד הגיעה באמצע הלילה. ואז טסנו לארץ רחוקה ושם נתנו לי לב חדש, ואני יכולה עכשיו לרוץ ולרקוד".

## מתנדבים והעמותה
לפרויקט 'הצל לב של ילד' יש מגוון רחב של מתנדבים החל ממתבגרים ועד לקשישים, המגיעים להעביר פעילויות פנאי לילדים, הן בבית החולים והן בבית ההחלמה של הפרויקט. המתנדבים עוזרים גם בתחומי האחזקה, התמיכה וההפעלה.

## בית החולים לילדים ע"ש סילבן אדמס והעמותה
פעילות עמותת "הצל לב של ילד" בישראל מרוכזת בבית החולים לילדים ע"ש סילבן אדמס שבמרכז הרפואי וולפסון בחולון. בית החולים לילדים ע"ש סילבן אדמס החל לפעול בשנת 2021 לאחר 4 שנות הקמה. בית החולים החדש ישפר בצורה משמעותית את הטיפול הרפואי עבור ילדי חולון ובת ים, דרום תל אביב ויפו ויהיה מרכז בינלאומי לרפואת לב ילדים. המבנה החדש, בן 11,000 מ"ר, כולל את כל התשתיות והציוד החדיש ביותר עבור ניתוחי לב וצנתור של ילדים, ועבור הטיפול המלא לפני ואחרי ההליך הרפואי.

## קישורים חיצוניים

* 

* 
* 
* 
* [על הפרויקט](http://www.thelancet.com/journals/lancet/article/PIIS0140-6736(14)61984-X/fulltext) במכתב למערכת כתב העת לנסט 

## הערות שוליים

קטגוריה:ארגונים בין-לאומיים
קטגוריה:מעוטרי אות הנשיא להתנדבות
קטגוריה:המרכז הרפואי ע"ש אדית וולפסון
קטגוריה:ישראל: עמותות
קטגוריה:ארגוני רפואה ובריאות
ברוך דרור

**ברוך דרור** (נולד ב-2 בנובמבר 1964; טקסס, ארצות הברית) הוא שחקן, סופר ומוזיקאי ישראלי.

## ביוגרפיה
ברוך דרור גדל והתחנך בבת-ים. בנעוריו שיחק כדורגל בקבוצת הפועל תל אביב והיה אלוף ג'ודו. הוא שירת בחטיבת גולני והשתתף במלחמת לבנון הראשונה, התחיל כלוחם ובהמשך כמפקד כיתה. לאחר מכן עבר ליחידת מסתערבים שפעלה במרחב צידון. הוא סיים את שירותו כסמל מחלקה של נוער במצוקה בחוות השומר.

ב-1982 השתתף בתחרות כישרונות ארצית וקיבל מלגה ללימודי מוזיקה. למד משחק בבית צבי. במסגרת לימודיו נסע למוסקבה ב-1989 עם משלחת שחקנים ושם זכה יחד עם משתתפי ההצגה "אקווס" בפרס הראשון בפסטיבל הבינלאומי להצגות סטודנטים "פודיום". הוא סיים את לימודיו בבית צבי ב-1989 ומאז משחק בעיקר בתיאטרון.

ב-1993 כתב, הלחין וביצע את המנון יחידת הימ"מ. ב-1999 כתב את התסריט, שיחק והלחין את פסקול הסרט ״זכר ונקבה ברא אותם״. ב-2020 יצא לאור רומן הביכורים שלו, "הלילה בגרנדה", המתאר את חוויותיו מהמלחמה בלבנון והשבר המרסק שבא בעקבותיה, ].

## קריירה
### תיאטרון
* תיאטרון הבימה - "המגדל", "חתולה על גג פח לוהט", "משחק כפול", "משרתם של שני אדונים", "זעקי ארץ אהובה", "מקבת", "הבחורים בדלת ממול", זיזאנה", " מארחים את מר סלואן ", "השושנה המקועקעת", על החיים ועל המוות".
* תיאטרון בית ליסין - "מצעד המלאכים", "פיאף", "רק אתמול נולדה", "הדבר האמיתי", "ריגוש", "איש הגשם", "תנאים של חיבה".
* תיאטרון הקאמרי - "תפילה", "מהגר עובר ושב", "אויב העם".
* תיאטרון הספרייה - "כוכבים עם שחר", "הבן הבכור".
* תיאטרון באר שבע - "פרלוד לנשיקה".
* תיאטרון לילדים ונוער - "מעלה קרחות".
* פסטיבל עכו - הצגת יחיד "חרבת חזעה"
* פסטיבל ישראל- "צור וירושלים"
* מופעי סטנד-אפ ובידור - כתב ושיחק במופע היחיד "אחרון הפולנים", כתב ושיחק ביחד עם יונתן קוניאק (בשיתוף עם רשף ורגב לוי ובבימוי טל פרידמן) את המופע "שקע ותקע".

### טלוויזיה
השתתף בסדרות "ביל"ויים", "Signal C.Q", "צוללים קדימה", "אריק הראשון", "רמת אביב גימל", "אסתי המכוערת", "פרשת השבוע", "טיפול נמרץ", "זכר ונקבה ברא אותם" (אותו גם כתב והלחין את הפסקול) ו"מנאייכ".

### קולנוע
השתתף בסרטים "לבנים", "פיתוי" על פי ספרו של רם אורן, "מחץ הדלתא 3", "שעתנו היפה ביותר".

## חיים אישיים
דרור מתגורר בתל אביב והוא אב לבן ובת. דרור הוא אתאיסט.

## קישורים חיצוניים

* 
*

## הערות שוליים

קטגוריה:ישראלים ילידי ארצות הברית
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי בית צבי
קטגוריה:בוגרי תיכון שז"ר (בת ים)
קטגוריה:ישראלים שנולדו ב-1964
ג'ון האתורן הול

** ג'ון האתורן הול ** (באנגלית: **John Hathorn Hall**; 19 ביוני 1894 – 17 ביוני 1979) היה איש צבא ופקיד קולוניאלי בריטי שכיהן כמזכיר הראשי של ממשלת המנדט הבריטי בארץ ישראל בשנים 1933–1937.
## ביוגרפיה
ג'ון האתורן הול נולד בבריטניה בשנת 1894. למד באוניברסיטת אוקספורד. בעת מלחמת העולם הראשונה שירת בצבא הבריטי בחזית אירופה. בשנת 1919 החל לשרת במשרד האוצר של המינהל האזרחי במצרים, שהייתה נתונה אותה עת בתהליך לקראת עצמאותה מבריטניה.

בשנת 1922, כשהוכרזה עצמאות חלקית למצרים כפרוטקטוראט בריטי, המשיך בכהונתו זו ומילא אותה עד לשנת 1931, אז שב לבריטניה ומילא תפקיד של עוזר השר במשרד המושבות.

בשנת 1933 נתמנה הול לתפקיד המזכיר הראשי של ממשלת המנדט הבריטי בארץ ישראל. הוא הגיע לארץ ב-17 באוגוסט 1933 ומיד יצא לירושלים והחל למלא את תפקידו.

בראשית תקופת כהונתו של הול בארץ ישראל הופר השקט ששרר בארץ מאז תום מאורעות תרפ"ט: ב-29 באוקטובר 1933 נערכו הפגנות ביפו, בחיפה ובשכם. ההפגנות הפכו למהומות שדוכאו בכוח על ידי שלטונות המנדט. המהומות פרצו כמחאה נגד שלטון המנדט בשל גל העלייה לארץ של יהודי גרמניה, לאחר עליית הנאצים לשלטון, שהיווה את ראשיתה של העלייה החמישית, אך במהומות אלו שכונו בפי אנשי היישוב "מאורעות אוקטובר 1933", לא היה היישוב היהודי מעורב. לא חלפו אלא שנתיים ומחצה, ובאפריל 1936 פרץ המרד הערבי הגדול, אשר בניגוד לתרפ"א ותרפ"ט, היה מכוון לא רק נגד היישוב היהודי, אלא היה מרד מזוין נגד שלטונות המנדט. המרד נמשך שלוש שנים עד לשנת 1939, ובפי אנשי היישוב קיבל את השם "מאורעות תרצ"ו – תרצ"ט". ממשלת המנדט פעלה בתקיפות נגד המרד. בקיץ 1936 הרסו הבריטים מאות אחדות של בתים בעיר העתיקה של יפו, שהיוו סבך של סמטאות צרות וצפופות, אשר שימשו כעמדות לירי וליידוי אבנים והקשו על תנועת כוחות הצבא. במבצע זה, שכונה מבצע עוגן, פונו אלפים מתושבי הבתים שנהרסו.
הול כיהן בארץ ישראל רק במחצית הראשונה של תקופת המרד. המזכיר הראשי שכיהן בארץ אחריו, החל מאפריל 1937, ויליאם דניס באטרשיל הוא שהיה כבר אחראי לפעולות הדרסטיות יותר של דיכוי המרד, כמאסר חברי הוועד הערבי העליון, פירוקו של הוועד והגליית מנהיגי הערבים לאיי סיישל.

הול סיים את תפקידו בארץ ישראל בשנת 1937 ועזב את הארץ ב-16 במאי באותה שנה. מאוקטובר 1937 עד לשנת 1940 כיהן הול כמושל המושבה זנזיבר. בשנת 1940 נתמנה הול לתפקיד המושל והמפקד הכללי של הצבא הבריטי במושבה עדן ומילא תפקיד זה עד לשנת 1941. בשנת 1942 נתמנה הול לתפקיד המושל והמפקד הכללי של הצבא הבריטי במושבה אוגנדה. היה זה תפקידו האחרון בשירות הקולוניאלי והוא החזיק בו תשע שנים עד לשנת 1951, עת פרש משירות הממלכה. לאחר פרישתו שימש דירקטור בבנק מידלנד (Midland Bank).

ג'ון האתורן הול נפטר בשנת 1979.

## הערות שוליים

קטגוריה:מזכירים ראשיים של ממשלת המנדט
קטגוריה:אנשי שלטון בריטים בתקופת המנדט
קטגוריה:בריטים שנולדו ב-1894
קטגוריה:בריטים שנפטרו ב-1979
נפילת האדם

[250px|ממוזער|שמאל|[נפילת האדם (הנדריק חולציוס)|נפילת האדם, ציור מאת הנדריק חולציוס]]

**נפילת האדם** (או בקיצור: **הנפילה**) הוא מונח בתאולוגיה הנוצרית המתאר את המעבר של בני האדם הראשונים ממצב של צייתנות תמימה לאלוהים למצב של חוסר צייתנות ואשמה בפני אלוהים.

בפרק ג' בספר בראשית, אדם וחוה חיים בגן עדן עד שהם מתפתים או מרומים על ידי נחש הקדמוני לבצע את חטא עץ הדעת, אשר נאסר עליהם על ידי אלוהים. הם הופכים מודעים למערומיהם, ומעשה זה מביא את אלוהים לגרש אותם מגן עדן.

נפילת האדם אינה מוזכרת באופן מפורש בתנ"ך, אך סיפור המרי והגירוש מסופר בברית החדשה בדרכים שונות. מונח "הנפילה" יכול להתייחס למכלול המסקנות התאולוגיות של כל המין האנושי כתוצאה מהחטא הקדמון, לדוגמה: תורתו של פאולוס.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פילוסופיה נוצרית
קטגוריה:תאולוגיה נוצרית
קטגוריה:אדם וחוה
נקרופוביה

ממוזער | ימין**נקרופוביה** (מאנגלית: **Necrophobia**) הוא פחד חולני מהמוות או מגופות, או מדברים המזוהים עמם כגון בתי קברות או ארונות קבורה. המילה "נקרופוביה" היא הלחם של המילים ביוונית "נקרוס" (νεκρός) שמשמעה גופה ו"פוביה" (φόβος) שמשמעה פחד. 

הסימפטומים של נקרופוביה כוללים קוצר נשימה או נשימה מהירה, אי-סדירות בקצב הלב, הזעה, יובש בפה, רעידות, תחושת בחילה וחוסר נוחות, ותחושות חשש וחרדה. הסובלים מנקרופוביה יכולים לחוש חשש זה באופן תמידי, או רק כאשר ישנו זרז כלשהו לפחד כגון קרבה פיזית לגווייה של חיה, למשל, או הימצאות בהלוויה של אדם קרוב. הפחד יכול לנבוע מתוך מעדות למקרה מוות, או מתוך הכרח להימצא בהלוויה במהלך הילדוּת. יש אנשים המפתחים פחד זה כתוצאה מחשיפה למראות מפחידים באמצעי תקשורת.

## קישורים חיצוניים
*נקרופוביה באתר Wrong Diagnosis 

## הערות שוליים

 
קטגוריה:פוביות
קטגוריה:מוות: היבטים דתיים ופסיכולוגיים
פפואה גינאה החדשה במשחקים האולימפיים

**[[פפואה גינאה החדשה]]** השתתפה לראשונה ב**[[המשחקים האולימפיים|משחקים האולימפיים]]** באולימפיאדת מונטריאול (1976). ב-1980 הצטרפה לחרם שהובילה ארצות הברית על אולימפיאדת מוסקבה בעקבות הפלישה הסובייטית לאפגניסטן, ומאז אולימפיאדת לוס אנג'לס (1984) היא משתתפת במשחקים ברציפות. עד כה, מעולם לא השתתפה באולימפיאדת חורף.

רוב הופעותיה של פפואה גינאה החדשה במשחקים היו סמליות בעיקרן, והישגיהם של רוב הספורטאים שייצגו אותה היו נמוכים. יוצאי דופן בהקשר זה הוא השחיין ראיין פיני, שהעפיל למשחה הגמר ל-100 מטר פרפר באולימפיאדת בייג'ינג (2008) וסיים במקום השמיני ומרים המשקולות מוראה בארו שסיים במקום השישי באולימפיאדת ריו דה ז'ניירו (2016).

## ראו גם
* פפואה גינאה החדשה במשחקים הפאראלימפיים
* פפואה גינאה החדשה במשחקים האולימפיים לנוער

## קישורים חיצוניים

* אתר הוועד האולימפי של פפואה גינאה החדשה

150px|ממוזער|ימין|האתלטית טואאה ויסיל, שייצגה את פפואה ניו גיני בלונדון ובריו דה ז'ניירו

קטגוריה:פפואה גינאה החדשה: ספורט
קטגוריה:מדינות במשחקים האולימפיים